**Protokoll fra styremøte Midt-Norge Travforbund tirsdag 20. mars 2018 kl 18.00, Leangen Travbane**

**Tilstede: Asbjørn Opdal, Morten Valstad, Jan Frode Holltrø, Gunnar Bergem, Ola Eidsmo, Gaute Helseth, Mari Røstvik, Ronny Risvik, Jorunn Okkenhaug, Sverre Hosen.**

**Forfall: Ketil Oksvold, Laila Næve og Elin Flataune**

Asbjørn Opdal ønsket det nye styret velkommen til første styremøte etter generalforsamlingen. Denne gangen var også både 1. og 2. vara invitert.

**Agenda**

**Sak 1 – 3/18: Godkjenning av protokoll fra styremøte 20. februar 2018**

**Vedtak: Protokoll godkjent.**

**Sak 2 – 3/18: Generalforsamling i MNTF 11.03.18**

Styremedlemmene presenterte seg.

Alle var fornøyde med årets generalforsamling.

Rutiner for styremøtene ble gjennomgått. Sendes ut sammen med fastsatte møtedatoer.

Forslag for rutiner for mediekontakt ble gjennomgått. Leder er hovedkontakt.

Medlemsinformasjon, sendes på e-post, samt legges ut på hjemmesiden.

Møteprotokoll forbedres med saksnummer og refererer til møtenummer og år.

**Sak 3 – 3/18:** **Generalforsamling i LTE AS og LT AS**

Forbundsstyret er generalforsamling i selskapene. Generalforsamlingen avholdes tirsdag 3. april, kl 19.00 Leangen Travbane AS og kl 20.00 Leangentravets Eiendom AS

Styrelederne i selskapene kalles inn til MNTFs styremøte i april.

**Sak 4 – 3/18: Funksjonærkurs 7. og 8. april**

Hanne Sæbø kommer og holder ett 15 timers kurs for funksjonærer til lokalkjøringer og regionale premiekjøringer. Det blir besøk på Leangen under V75 løpene.

**Sak 5 – 3/18: Informasjonsmøter**

5 møter avholdt med bra oppmøte – Molde, Leangen, Surnadal, Nossum og Bjugn. Presentasjon av Status norsk travsport ble godt mottatt. Viktig å informere om status både nasjonalt og lokalt.

**Sak 6 – 3/18: Aktivitetsplan 2018**

Med utgangspunkt i aktivitetsplan ønsket styreleder et større engasjement fra styret.

Jan Frode går gjennom regnskapsføringen sammen med Sverre.

Asbjørn følger opp avtalene i forbindelse med Nye Leangen. Tar en gjennomgang på neste styremøte, 17. april.

Gaute ser på «suksessfaktorer» for gjennomføring av lokalkjøringer. Kan noe av løpsproposisjonene som brukes på Fosen og Nossum, brukes på Møre?

Styret engasjerer seg i forhold til løpsutskrivingen ved Leangen og i forhold til tilskudd til Grasrota generelt, samt se på motivasjonsfaktorer for å beholde de som stadig faller utenfor premielistene.

**Sak 7 – 3/18: Rissa Hestesportsenter**

DNT ønsker at MNTF tar over deres plass i styret i Rissa Hestesportsenter. Kandidat klar til neste styremøte.

**Sak 8 – 3/18: Nytt fra regionene**

**Nord:** Har hatt fin vinterbane, er spente nå før tredje lokalkjøring.

**Ponni Nord:** 5 nye lisensierte ponnikusker og 2 nye ponnier, mye aktivitet i miljøet.

**Gauldal:** Merker nedgang i antall travhester i region.

**Orkdal:** Det jobbes med å kjøpe inn en ponni og utstyr for å ha på Travparken. Det må rekrutteres nye ponnikusker, da dagens kusker er på veg over til storhest eller gir seg pga alder. Hitra håper på hjelp fra kommunen i forhold til å få ryddet opp i grusdeponi på indre bane, samt at ny entreprenør får overta driften av grusuttaket. De har brukt banen til trening siden høsten 2015.

**Trondheim:** Det jobbes får å få til lokalkjøring på Leangen 21. april. I Klæbu har ett ridesenter byttet ut hestene med ponnier. Der er det stor aktivitet. Ellers også mye hest, dessverre mest ridehester.

**Møre:** Dårlig med rekruttering, nedgang i de fleste klubber. Størst aktivitet i Sunndal. Er avhengig av tilreisende for å få arrangert lokalkjøringer. Det gjøres et forsøk på å tilby reisetilskudd i for bindelse med lokalkjøringen på Vatne 26. mai. Mye ridehester også på Møre.

**Sak 9 – 3/18: Forbundssekretærens kvarter**

* Evalueringsmøte hester født 2015 Til Start arrangert på Gardermoen, Geir Ryggvik fra Nossum, Marika Mo fra Leangen, Mads Løfaldli fra Rindal og Sverre Hosen deltok fra MNTF.
* Banebidrag 2018 – DU utvalget gir 570000,- til Midt-Norge i 2018, kr 30000,- mer enn i fjor.
* Medlemskontingent – Purringer, Sverre minnet om oppfølgingen av medlemsregistrene er meget viktig. Det kommer unødvendig mange giroer i retur pga av manglende eller feil adresse. Når disse rettes opp , følges de ikke opp med innkreving av kontingent fra lagene. Når purring sendes ut, reagerer medlemmene på purregebyr. Travlagene må bli flinkere til å følge opp sitt ansvar med medlemsregistrene.

**Sak 10 – 3/18: Eventuelt**

Ingen saker.

**Neste styremøte 17. april**

**Trondheim 21. mars 2018**

**Sverre Hosen**